Lesers s� Johann Rossouw praat die waarheid oor gays
Johann Rossouw se jongste nuusbrief uit Taiwan, waarin hy oor gayverhoudings in Suid-Afrika skryf, het instemming uitgelok:
Dankie, dankie, dankie. Dis seker die beste, eerlikste en diepste opinie wat ek nog oor Suid-Afrikaners en gay-wees gelees het.
Ek het op 'n klein plattelandse dorpie grootgeword, en het van my vroe� tienerjare al geweet dat ek gay is. Maar jy mag dit nie s� nie, want dan's jy beslis van die duiwel besete.
So het die jare maar verbygegaan, en het ek heel op my eie maar geleer om dinge te aanvaar soos dit is. Dit was nie altyd maklik nie, en jy maak nie altyd vrede daarmee nie, maar jy leer om dit te aanvaar.
(On)gelukkig het ek nooit die geleentheid gehad om soos Johann Rossouw my goed te kon vat en land-uit te gaan nie. Ek wens baie dae ek kon dit doen, maar nou ja.
Ek wil graag 'n beroep op Suid-Afrika se gay-gemeenskap doen: "Kom ons wees eerlik met onsself, en besluit dan of ons kans sien om met di� leuen saam te leef."
Jim Hendin (Jacksonville, Florida, VSA)
Johann Rossouw se brief is goed geskryf, en ek het dit baie geniet. Daar was een ding wat my oog gevang het in die inleiding, waar hy geskryf het: "... voor ek my finale eksamen kon skryf, is my 'gayheid' gediagnoseer. Ek is summier gevra om die kerk te verlaat." Dis altyd dieselfde ou storie van die onaanneemlike werklikheid dat Christus op die kruis gesterf het vir al ons sondes. "Gay Christen" is nie 'n paradoks nie.
Marsha Warfield, 'n Afro-American toneelspeler en komediant, het eenmaal ges�: "You know, I think it's more difficult to be gay than it is to be black. You don't have to tell your parents that you're black."
Ek noem teenoor Jacob Meiring, skrywer van 'n Wolk breek, dat Gay@LitNet heelwat bydraes uit die buiteland ontvang. Hy antwoord:
Ek dink 'n webruimte soos hierdie is meer as net 'n letterkundige geleentheid; dis 'n basis vir 'n gemeenskap. Alhoewel relatief anoniem, bied dit 'n trefpunt, veral vir ouens in die buiteland. Hier (buite SA) het mens oorgenoeg geleentheid om jou verlede te betrag en jou kultuur (SA en gay) van buite dop te hou, en al die mense wat ontmoet word, en ervaringe, stimuleer tog mens se kreatiwiteit.